ευρυφαων ευθυμου ελεξε δεδοχθαι τοις συνεδροις και [τ]ωι δαμωι επειδη αποστειλαντων αμων πρεσβεις [ε]ς μεγαρα περι δικαστηριων αιτησιος μεγαρεις δε βουλομεν[οι] [δ]ιατηρειν ταν δια προγονων υπαρχουσαν φιλιαν ταις πολεσ[ιν] [πο]τ αλλαλας εδωκαν δικαστας και υπογραμματεα ανδρας καλους και αγαθους οιτινες παραγενομενοι ταν τ[ε] παρεπιδαμιαν και αναστροφαν εποιησαντο αξιως εκατ[ε]ραν ταν πολιων και τους εχοντας τας δικας συνελυσαν κα[ι] εις ομονοιαν κατεστασαν σπουδας και φιλοτιμιας ουθεν ελλειποντες ας δε και διεδικαξαν δικας εποιησαντο δ[ε] τας κρισεις κατα τους νομους τας πολιος ορχομενιων και κατα το διαγραμμα αξιως τας ενχειρισθεισας αυτοις πιστιο[ς] οπως ουν και ορχομενιοι [φ]ανεροι [ε]ωντι τιμας και χαριτας αποδιδοντες τας καταξιας δεδοχθαι τοις συνεδροις κα[ι] τωι δαμωι επαινεσαι τον δαμον τον μεγαρεων εφ η εχει ευνοιαι ποτι ταν πολιν ορχομενι[ω]ν στεφανωσαι δ[ε] αυτον χρυσεωι στεφανωι επαινεσαι δε και τους δικαστα[ς] υβριαν πρατιχου θαλιον απελλεα και τον υπογραμματεα ευκλην ευκλεος και στεφανωσαι εκαστον αυτων χρυσε[ω] στεφανωι αρετας ενεκεν και δικαιοσυνας ας εποιησαντο εν ται δικαιονομιαι. ειμεν δε αυτους προξενους τας πολι[ος] ορχομενιων και αυτους και εκγονους και ειμεν αυτοις ισοτελειαν και ασυλιαν και πολεμου και ειρανας ουσας και [κα]τα γαν και κατα θαλασσαν και ταλλα παντα καθαπερ και τοι[ς] αλλοις προξενοις και ευεργεταις τας πολιος ορχομενι[ων] γεγραπται καλεσαι δε αυτους και επι ξενια εις πρυτανε[ιον] επι ταν κοιναν εστιαν. αναγραψατωσαν δε τοι πολεμα[ρχοι] τοδε το ψαφισμα εις σταλαν λι[θιναν κα]ι αναθετωσαν εν αγοραι εις τον επιφ[ανεστατον τοπο]ν κα[ι] το γενομενον αναλωμα δοτω ο ταμ[ιας. παρακαλει δε α πολις ο]ρχομενιω[ν] και ταν πολιν μεγαρεων τ[---]η[-]τησ[αν]τας και αναγραψαντας τοδε το ψαφισμα εις σταλαν λιθιναν αναθεμεν εις τον επιφανεστατον τοπον επαγορευσαι δε τους στεφανους εν τοις διονυσιοις οις συντελουντι μεγαρεις το καρυγμα τοδε α πολις ορχομενιων στεφανοι τον δαμον τον μεγαρεων χρυσεωι στεφανωι αρετας ενεκεν και δικαιοσυνας τας εις αυταν στεφανοι δε και τους δικαστας υβριαν πρατιχου θαλιον απελλεα και τον γραμματεα ευκλην ευκλεος εκαστον αυτων χρυσεωι στεφανωι αρετας ενεκεν και δικαιοσυνας τας εις ορχομενιους.
Megaris — Megara — early 2nd c. BC
 early 2nd c. BC